

**2016 жылға Жәнібек ауданы бойынша мектепке дейінгі тәрбие мен оқытуға мемлекеттік білім беру тапсырысын, жан басына шаққандағы қаржыландыру және ата-ананың ақы төлеу мөлшерін бекіту туралы**

***Күшін жойған***

Батыс Қазақстан облысы Жәнібек ауданы әкімдігінің 2016 жылғы 22 сәуірдегі № 70 қаулысы. Батыс Қазақстан облысының Әділет департаментінде 2016 жылғы 24 мамырда № 4427 болып тіркелді. Күші жойылды - Батыс Қазақстан облысы Жәнібек ауданы әкімдігінің 2017 жылғы 10 наурыздағы № 37 қаулысымен

      Ескерту. Күші жойылды - Батыс Қазақстан облысы Жәнібек ауданы әкімдігінің 10.03.2017 № 37 қаулысымен (алғашқы ресми жарияланған күнінен бастап қолданысқа енгізіледі).  
      РҚАО-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.  
      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы", 2007 жылғы 27 шілдедегі "Білім туралы" Заңдарына сәйкес аудан әкімдігі **ҚАУЛЫ ЕТЕДІ:**  
      1. Қосымшаға сәйкес 2016 жылға Жәнібек ауданы бойынша мектепке дейінгі тәрбие мен оқытуға мемлекеттік білім беру тапсырысын, жан басына шаққандағы қаржыландыру және ата-ананың ақы төлеу мөлшері бекітілсін.  
      2. Жәнібек ауданы әкімдігінің 2015 жылғы 12 наурыздағы № 67 "2015 жылға Жәнібек ауданы бойынша мектепке дейінгі тәрбие мен оқытуға мемлекеттік білім беру тапсырысын, жан басына шаққандағы қаржыландыру және ата-ананың ақы төлеу мөлшерін бекіту туралы" және 2015 жылғы 10 тамыздағы № 224 "Жәнібек ауданы әкімдігінің 2015 жылғы 12 наурыздағы "2015 жылға Жәнібек ауданы бойынша мектепке дейінгі тәрбие мен оқытуға мемлекеттік білім беру тапсырысын, жан басына шаққандағы қаржыландыру және ата-ананың ақы төлеу мөлшерін бекіту туралы" № 67 қаулысына толықтырулар енгізу туралы" (Нормативтік құқықтық актілерді мемлекеттік тіркеу тізілімінде № 3878 және № 4032 тіркелген, 2015 жылғы 17 сәуірдегі № 16 (7981), 2 қазандағы № 40 (8005) "Шұғыла" газеттерінде жарияланған) қаулыларының күші жойылды деп танылсын.  
      3. Жәнібек ауданы әкімі аппаратының басшысы (Ж. Абдолов) осы қаулының әділет органдарында мемлекеттік тіркелуін, "Әділет" ақпараттық-құқықтық жүйесінде және бұқаралық ақпарат құралдарында оның ресми жариялануын қамтамасыз етсін.  
      4. Осы қаулының орындалуын бақылау аудан әкімінің орынбасары Б. Меңешовқа жүктелсін.  
      5. Осы қаулы алғашқы ресми жарияланған күннен бастап қолданысқа енгізіледі.

|  |  |
| --- | --- |
| *Аудан әкімі* | *М. Мұқаев* |

|  |  |
| --- | --- |
|  | Жәнібек ауданы  әкімдігінің  2016 жылғы 22 сәуірдегі  № 70 қаулысына  қосымша |

**2016 жылға Жәнібек ауданы бойынша мектепке дейінгі тәрбие мен оқытуға**   
**мемлекеттік білім беру тапсырысын, жан басына шаққандағы**   
**қаржыландыру және ата-ананың ақы төлеу мөлшері**

|  |  |  |  |  |  |  |
| --- | --- | --- | --- | --- | --- | --- |
| № | Мектепке дейінгі тәрбие және оқыту ұйымдарының әкімшілік-аумақтық орналасуы | Мектепке дейінгі тәрбие және оқыту ұйымдары | Мектепке дейінгі тәрбие және оқыту ұйымдарының тәрбиеленушілер саны | Ай сайын тәрбиеленушіге мемлекеттік білім беру тапсырысы (теңге) | Мектепке дейінгі ұйымдарда қаржыландырудың жан басына шаққанда бір айдағы мөлшері (теңге) | Мектепке дейінгі ұйымдар ата-ананың 1 айдағы ақы төлеу мөлшері (теңге) |
| Балабақшалар (жергілікті бюджет) | | | | | | |
| 1 | Жасқайрат ауылы | Мемлекеттік коммуналдық қазыналық кәсіпорны "Ақбота" балабақшасы | 37 | 33855 | 33855 | 3182 |
| 2 | Борсы ауылы | Мемлекеттік коммуналдық қазыналық кәсіпорны "Балапан" балабақшасы | 25 | 46386 | 46386 | 3182 |
| 3 | Ақоба ауылы | Балабақша "Балауса" аудандық білім беру бөлімінің мемлекеттік коммуналдық қазыналық кәсіпорны | 45 | 27700 | 27700 | 3182 |
| 4 | Қамысты ауылы | Балабақша "Балбұлақ" Жәнібек аудандық білім беру бөлімінің мемлекеттік коммуналдық қазыналық кәсіпорны | 35 | 42183 | 42183 | 3182 |
| 5 | Жәнібек ауылы | Жәнібек аудандық білім беру бөлімінің "Балдәурен" сәби – балабақшасы" мемлекеттік коммуналдық қазыналық кәсіпорны | 100 | 32300 | 32300 | 4242 |
| 6 | Тау ауылы | Балабақша "Қайрат" Жәнібек аудандық білім беру бөлімінің мемлекеттік коммуналдық қазыналық кәсіпорыны | 38 | 41219 | 41219 | 3182 |
| 7 | Ұзынкөл ауылы | Балабақша "Ұзынкөл" Жәнібек аудандық білім беру бөлімінің мемлекеттік коммуналдық қазыналық кәсіпорыны | 45 | 32538 | 32538 | 3182 |
| 8 | Жәнібек ауылы | Жәнібек ауданының білім беру бөлімінің "Жәнібек балалар бақшасы" мемлекеттік коммуналдық қазыналық кәсіпорны | 75 | 33678 | 33678 | 4242 |
| Мектеп жанындағы толық күндік балабақша (жергілікті бюджет) | | | | | | |
| 9 | Жақсыбай ауылы | Жәнібек аудандық білім беру бөлімінің "М. Б. Ықсанов атындағы орта жалпы білім беретін мектеп-балабақша кешені" коммуналдық мемлекеттік мекемесі | 30 | 21116 | 21116 | 3182 |
| 10 | Талов ауылы | Жәнібек аудандық білім беру бөлімінің "Ғ. Сарбаев атындағы орта жалпы білім беретін мектеп-балабақша кешені" коммуналдық мемлекеттік мекемесі | 20 | 19246 | 19246 | 3182 |
| ҚР, Батыс-Қазақстан облысы, Жәнібек ауданы, Ұлттық қор | | | | | | |
| 11 | Жәнібек ауылы | Жәнібек аудандық білім беру бөлімінің "Алтын ұя" бөбекжайы мемлекеттік коммуналдық қазыналық кәсіпорны | 290 | 16318 | 16318 | 5000 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК